Инспекторите од Секторот за инспекциски надзор во социјалната заштита и заштитата на децата при Министерството за труд и социјална политика врз основа на член  235  од Законот за социјалната заштита (,,Службен весник на Република Македонија,, бр.79/2009, 36/2011, 51/2011, 166/2012, 15/2013, 79/2013, 164/2013, 187/2013, 38/2014, 44/2014, 116/2014, 180/2014, 33/2015, 72/2015, 104/2015, 150/2015, 173, 192 и 30/2016), донесоа. 

                                          З А К Л У Ч О К

	     Постапката поведена по иницијатива на Т. С број 16-28/2016 од 09.03.2016 година, за вршење на вонреден инспекциски надзор во ЈУ Меѓуопштински центар за социјална работа Кочани, се запира.

                                     О б р а з л о ж е н и е

            Инспекторите од Секторот за инспекциски надзор во социјалната заштита и заштитата на децата при Министерството за труд и социјална политика извршија вонреден инспекциски надзор во ЈУ Меѓуопштински центар за социјална работа Кочани на ден 22.04.2016 година, во предметот на В. и Т. С. за развод на брак, доверување на дете и одржување на лични односи и непосредни контакти.

	    Инспекцискиот надзор e извршен над применувањето и спроведувањето на Законот за социјалната заштита (,,Службен весник на Република Македонија,, број 79/2009, 36/2011, 51/2011, 166/2012, 15/2013, 79/2013, 164/2013, 187/2013, 38/2014, 44/2014, 116/2014,180/2014, 33/2015, 72/2015,104/2015,150/2015,173/2015, 192/2015 и 30/2016), Законот за семејството (“Службен весник на Република Македонија“, број 80/92, 09/96, 38/2004, 33/2006, 84/2008, 67/2010, 39/2012, 44/2012, 38/2014, 104/2015 и 150/2015), подзаконските, општите, поединечните и другите акти донесени врз нивна основа. 
     	    При вонредниот инспекциски надзор на записник бр.16-28/2016/2 од 25.04.2016 година, не се констатирани недостатоци и неправилности во постапувањето на Центарот,односно постапката е водена согласно законските прописи, поради што согласно член 41 став 4 од Законот за инспекциски надзор (,,Службен весник на Република Македонија,, број 50/2010, 162/2010, 157/ 2011, 147/2013, 41/2014, 33/2015,193/2015 и 53/2016) се донесе Заклучок како во диспозитивот.
      Жалбата не го задржува извршувањето на заклучокот согласно член 244 став 2 од  Законот за социјалната заштита.
       Заклучокот е донесен во Секторот за инспекциски надзор во социјалната заштита и заштитата на децата при Министерството за труд и социјална политика на ден 25.04.2016  година под број 16-11277/3.  
                               
    Упатство за правно средство: против овој заклучок може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 8 дена од денот на приемот на заклучокот. 

                                              Инспектори за социјална заштита:
                                                 Инспектор,Слободан Трајковски 
Инспектор, Мијалче Стојанов